Suurin osa kylpytynnyreistä on puulämmitteisiä. Paras materiaali paljun lämmitykseen on kuiva, valmiiksi pilkottu koivuklapi. Kylpytynnyrin koosta, veden alkulämpötilasta, sekä ilman lämpötilasta riippuen, lämmitykseen menee noin 4-10 pesällistä puita. Kylpytynnyrin lämmityksessä kestää tavallisesti noin 2-3 tuntia. Kylpytynnyrin kannen käyttö ja oikea lämmitysmateriaali nopeuttaa huomattavasti lämmitysaikaa.